Diari Oficial de la Generalitat Valenciana


Sumari del DOGV 3428, del 04-02-1999 (1999/684)

Informació pública de l'aprovació del Projecte de Reparcel·lació de la Unitat d'Execució Única del Pla Parcial del Sector Tavernes Blanques del Pla General d'Ordenació Urbana de València.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3428

Data del DOGV
:   04-02-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/684


Organisme emissor
:   Ajuntament de València

Tipus de document
:   Anunci

Informació pública de l'aprovació del Projecte de Reparcel·lació de la Unitat d'Execució Única del Pla Parcial del Sector Tavernes Blanques del Pla General d'Ordenació Urbana de València. [1999/M684]
  
El Ple de l'Ajuntament, en sessió celebrada el dia 29 de desembre de 1998, va acordar:
  
«Vist allò sobre el que ha informat el Servei de Patrimoni, el de Planejament, l'Oficina Tècnica del Pla Verd i el de Gestió Urbanística, l'Oficina Tècnica de Gestió del Sòl i Sistemes d'Actuació, i de conformitat amb el dictamen de la Comissió Informativa d'Urbanisme, tenint també en compte que el projecte de reparcel·lació presentat per la urbanitzadora, Rosal, SL, societat unipersonal, és conseqüència i desenvolupament del programa d'actuació integrada ja aprovat per aquest Ajuntament, així com que s'han complit les disposicions legals que regulen la matèria, segons s'especifica en els dits informes, s'eleva la següent proposta:
  
Primer
  
Desestimar les al·legacions de la Comunitat de Regants de la Séquia de Rascanya, dels senyors Eugenio Fabra Lliso, José Estela Gil i Antonio Fabra Ausina, Francisco Pastor Gimeno i, en part, les de la senyora Mercedes Fabra Andrés, atés que pretén extemporàniament l'expropiació dels seus terrenys i perquè, en el seu escrit de 15 de maig de 1998, va sol·licitar l'adjudicació en pro indiviso, sempre que es formaren proindivisions amb menor nombre de propietari i aquesta és la petició que s'atén en el projecte de reparcel·lació. Desestimar, també parcialment, les al·legacions formulades per la senyora María i el senyor Miguel Albiach Murciano, per les raons que exposa la pròpia urbanitzadora.
  
Segon
  
Estimar parcialment les al·legacions de la senyora María i el senyor Miguel Albiach Murciano atés que es refereixen a la valoració de l'edificació existent en la parcel·la d'aquest últim i les plantes ornamentals, segons s'indica en els informes tècnics a què es refereixen els fets de l'informe en què es basa aquesta proposta. Estimar les al·legacions de la senyora Mercedes Fabra Andrés efectuades en el seu escrit més amunt esmentat atés que es referien a la superfície dels seus terrenys i a la reducció de les parcel·les adjudicades en pro indiviso, cosa que es mostra en les actuals parcel·les A i A'. Estimar, així mateix, les al·legacions del senyor José Belloch Marqués pel que fa a les seues dades personals, que es corregeixen en el projecte de forma que queden:
  
- Nom: José María Belloch Marqués.
  
- Domicili: carrer Nou, número 16, Alboraya, 46630 València.
  
- Estat civil: casat.
  
- Document nacional d'identitat: 24569332.
  
Tercer
  
Acceptar l'aportació efectuada per Rosal, SL de la parcel·la número 15 de les externes a la unitat, de sistemes generals, finca registral número 32.254, d'una superfície en títol de 16.551 metres quadrats, en compliment de l'Acord de la Comissió de Govern de 22 de novembre de 1996 que va posposar l'acceptació de la cessió d'aquesta parcel·la (pertanyent en aquell moment a Deygesa) i la compensació de les seues transferències d'aprofitament en el procediment de reparcel·lació oportú.
  
Quart
  
Considerar correcte l'ajustament d'alineacions proposat per la urbanitzadora, segons es dedueix de l'informe del Servei de Planejament de data 17 de desembre en curs.
  
Quinto
  
Aprovar el Projecte de Reparcel·lació de la Unitat d'Execució Única del Pla Parcial del Sector Tavernes Blanques del PGOU presentat per Rosal, SL, societat unipersonal, empresa designada urbanitzadora de la dita unitat d'execució per l'Ajuntament de València, segons l'exemplar aportat en data 26 de novembre de 1998, que ja mostra part de les al·legacions acceptades i que es modifica en aquest acte quant a:
  
1. La correcció de les dades personals del senyor Belloch, segons l'apartat anterior, i les al·legacions acceptades parcialment.
  
2. La parcel·la número 15 de les externes al polígon, de sistemes generals que compensen l'excés d'aprofitament, que és descrita com a sòl urbanitzable programat quan la seua classificació segons el Pla General és de sòl no urbanitzable.
  
3. Substituir la indemnització proposada per a la parcel·la número 27, de propietari desconegut, passant l'adjudicació en parcel·la a metàl·lic i substituint la urbanitzadora al propietari desconegut en el pro indiviso que apareix en el projecte.
  
4. Corregir l'article I.4 de la memòria, on existeix una errada mecanogràfica en la superfície de la parcel·la C adjudicada a l'Ajuntament, la qual, de conformitat amb el compte de liquidació, ha de ser de 2089,07 m2 en lloc de 2337,30 m2.
  
5. Modificar el compte de liquidació provisional també pel que es refereix al fet que la indemnització atribuïda a la senyora María Albiach Murciano, propietària de la parcel·la número 18 de les aportades, per l'habitatge que ocupa, ha d'atribuir-se al senyor Miguel Albiach Murciano, propietari de la parcel·la aportada número 19.
  
6. Acceptar que el pagament de la quantitat de 949.580 pessetes, corresponent a la indemnització per la vegetació ornamental existent en els terrenys propietat de la senyora María i el senyor Miguel Albiach Murciano, siga assumida per Rosal, SL íntegrament, sense que repercutisca en la resta de propietaris.
  
Sisé
  
Condicionar aquest acord al fet que la urbanitzadora presente, en el termini d'un mes següent a la seua notificació, un nou projecte refós que comprenga totes les modificacions introduïdes més les indicades per l'arquitecta municipal en l'informe de data 18 de desembre de 1998, relatives a fer constar en cada parcel·la resultant tant l'edificabilitat d'ús industrial com la terciària, a afegir el resultat del compte de liquidació i els càrrecs corresponent a Rosal, SL, quant al seu resultat final.
  
Seté
  
Notificar aquest acord als interessats (entre els quals figura la Conselleria d'Economia, Hisenda i Administració Pública per les afeccions fiscals que es traslladen de les parcel·les aportades a les resultants) i a la Comissió Territorial d'Urbanisme, publicar-lo en el Butlletí Oficial de la Província , en un diari local i al tauler d'anuncis de l'Ajuntament.
  
Vuité
  
Elevar a escriptura pública el projecte aprovat i inscriure el títol en el Registre de la Propietat.
  
Nové
  
Delegar en el tinent d'alcalde delegat d'Urbanisme les facultats necessàries perquè execute aquest acord i comprove i acredite en el moment necessari el seu compliment.»
  
Cosa que li notifique per a coneixement i efectes, i li faig saber que contra l'acte transcrit, que és definitiu en la via administrativa, vosté podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des del dia següent al de la recepció d'aquesta notificació.
  
Tot això sense perjudici que puga interposar qualsevol altre recurs o exercir qualsevol acció que estime procedent.